钦定古今图书集成/明伦汇编/氏族典/第231卷 > 杨锐
## 钦定古今图书集成/明伦汇编/氏族典/第231卷 > 杨锐

按《明外史杨锐传》：“锐字进之，萧县人。嗣世职，为南京
羽林前卫指挥使。正德初，以才推掌龙江右卫事。宁
王宸濠有异谋，王琼以安庆居要害，宜置戍，乃进锐
都指挥佥事，守备其地。十四年六月丙子，宸濠反。己
丑，奄至安庆城下，锐昼夜拒战，杀贼二百馀，乃稍却。
七月，贼番兵至，锐殊死战，贼多死。会闻伍文定破南”
昌，遂解围去。事闻，武宗大喜，擢锐参将。世宗立，论功
擢都督佥事。再迁佥书左府，改南京右府，充总兵官，
镇辽东。改督漕运，镇淮安。嘉靖十年为巡按御史李
循义劾罢，逾年卒。